पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित मरीजों को संभालते-संभालते चिकित्सक व कार्मिक भी अब इसकी चपेट में आ गए हैं। जिला अस्पताल में 67 चिकित्सक व करीब ढाई सौ चिकित्साकर्मी कार्यरत है। इनमें से 8 चिकित्सकों सहित करीब 30 फीसदी स्टाफ अभी कोरोना संक्रमित होने से होम आइसोलेशन में है। ऐसे में जिला अस्पताल इन दिनों बेड व ऑक्सीजन एवं दवाइयों की कमी से ही नहीं बल्कि चिकित्सा स्टाफ की कमी से भी जूझ रहा है। अभी अस्पताल में जो शेष स्टाफ बचा है, उन पर काम का भार अब अधिक बढ़ गया है। कोरोना ने चिकित्सकों का दिन का चेन और रात की नींद छीन ली है। फिर भी वे कोरोना को हराने व उखड़ती सांसों में दम भरने के लिए लगातार दिन और रात सेवादूत बनकर जिंदगियों को बचाने में जुटे हैं। इस संबंध में भास्कर ने शनिवार को चिकित्साकर्मियों से बात कर उनके हाल जानने की कोशिश की।
अच्छे कल की उम्मीद में उखड़ती सांसों में भर रहे दम
जिला अस्पताल में कार्यरत डॉ. अंजनी मथुरिया ने बताया कि रात को मुश्किल से तीन घंटे भी सोना नहीं हो पा रहा। खाना भी समय मिल गया तो खा लिया और खाते वक्त किसी का फोन आ गया तो फिर खाने का कोई पता नहीं है। अभी ड्यूटी का कोई समय नहीं है। हम सब यही सोच कर काम कर रहे हैं कि बुरा समय है, कभी तो खत्म होगा। अच्छे कल की उम्मीद में वे उखड़ती सांसों में दम भरने में जुटे हुए हैं। काम करने का दुख: नहीं है, लेकिन हम असहाय हो गए हैं। स्थिति यह कि प्लेट में चार रोटी है और खाने वाले 20 हैं।
सभी चिकित्साकार्मिकों के घरमें कोई न कोई संक्रमित
कोरोना वार्ड प्रभारी राजेंद्र गौत्तम ने बताया कि अस्पताल में कार्यरत अधिकांश चिकित्साकार्मिकों के घर में किसी की मां तो किसी के पिता व भाई संक्रमित। इसके बावजूद वे परिवार वालों को अपने हाल पर छोड़कर अस्पताल में दिन और रात सेवाएं देने में जुटे हैं। सामने सबसे बडी परेशानी यह है कि वे अपने परिवार में कई सदस्यों की देखभाल भी नहीं कर पा रहे हैं। अभी कोरोना संक्रमण के चलते स्टाफ शॉर्ट हो गया है। फिर भी सभी मिल जुलकर बेहतर सेवाएं में देने में जुटे हुए हैं। यहां तक की अपनों को छोड़कर वार्ड में भर्ती मरीजों को सेवाएं दे रहे हैं।-डॉ. सुनील शर्मा, कार्यवाहक पीएमओ, जिला अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn